Delege nan Konferans sou Klima a nan Kopennhag, nan Dànmak, deja ap Pale de Echèk. 
Alòske konferans la antre sou 2èm semèn li jodi lendi a, otorite yo poko ka antann yo sou fason pou yo konbat fenomèn chajman klima a.
Tan anap fin pase e delege nan Konferans sou Chanjman Klimatik yo kap dewoule nan Kopennhag,nan peyi Dànmak, poko ka antann yo sou mwayen pou yo konbat fenomèn nan; genyenkèk delege ki menm lanse avètisman pou di negosyasyon yo kapab echwe. Konferansla --kap dewoule sou patwonaj Oganizasyon Nasyon Zini-- antre jodi lendi a nan2ém e dènye semèn ni, e lidè ki sòti toupatou a travè lemond ap pare yo pou yodesann nan sant vil Kopennhag pou pati ki pi enpòtan nan rankont la. Pandansetan,isit o Zetazini, gouvènè Kalifòni an, eta ameriken ki pi peple a, ArnoldSchwarzenegger, ap fè presyon pou Lèzetazini pran yon pozisyon lidè nan litkont chanjman klimatik yo. MisyeSchwarzenegger, ki tap pale ak magazin Financial Times, fè konnen –nap site :"Se tap yon bon bagay pou le mond si Lèzetazini ta pran tèt mouvman pou konbat "effetde serre » ki lakoz rechofman planèt la." fen sitasyon. Gouvènè Kalifòni anlanse apèl sa a nan moman Prezidan Barack Obama ap prepare l pou l aleKopennhag pou l patisipe nan Konferans la. Se konsa kèk manm Kongrè a panse libon pou yo bay prezidan an kèk konsèy anvan li fè deplasman an. Youn nanpalmantè sa yo, se James Inhofe, senatè Eta Oklahoma, ki pa dakò ak lide poumisye Obama ta pran angajman pou l fikse yon dat kote peyi a pral koupe souemisyon gaz (diyoksid de karbòn) kap monte nan lè a e koze polisyon, san I pakonsilte kongrè a. Men pwòp pawòl Senatè Inhofe : « Prezidan an pa kapab fè sa. Rediksyon emisyon gazlap pale a, se sa nou jwenn nan yon pwopozisyon lwa Demokrat yo soumèt, e sapap ka fèt. » Youn nan palmantè demokrat senatèInhofe mansyone yo, se yon depite eta Massachussets ki rele Edward Markey, kipa ezite defann pozisyon n nan. Depite Markey di –nap site : « Kesyon ki poze kounyela a, se yon afè de nouvo lwa oubyen règlemanki deja egziste. Puiske nou gen règleman ki deja egziste, ajans ki okipe afèpwoteksyon anviwonnman (EPA) kapab pase alaksyon. » Ann atandan, jounal Washington Post ekri pou l diLèzetazini ap prepare l pou l mete yon sòm 350 milyon dola a la dispozisyonpeyi ki sou wout devlopman yo pou ede yo resevwa oubyen devlope teknoloji kappèmèt yo genyen enèji pwòp, ki pap polye atmosfè a.